  Майя Бывальцева Глаз но Камбарка ёросъёсын толйись юосты кизёнзэс йылпумъязы ни. Красногорск но Яр ёросъёсын ужзэс 90 процентлэсь ятырлы быдэстӥзы. Со сярысь Удмуртиысь гурт возёсъя но сиён-юонъя министерстволэн пресс-службаез ивортӥз. 26-тӥ гудырикошконлы оглом элькунъя толйись юосты 30 сюрс 300 гектар вылэ кизизы ни, со чакламезлэсь 52 процент Туэ куазь толйись юосты кизьыны туж тупа – пӧсь но, кезьыт но ӧвӧл, укыр кот но, кӧс но ӧвӧл – 2021-тӥ арысь урожайлы инъет кылдытон понна туж умой луонлыкъёс! Удмуртиысь гурт возёсъя но сиён-юонъя министерстволэн пресс-службаезЭлькунын кизёно музъемъёс пӧлысь 14 процентэз толйись юос улэ висъяське – 2010-тӥ арын гужем куазь туж пӧсь возиськем бере сӥзьыл тросгес кизьыны кутскизы. Дышем сямен гурт возёсъёс толйись ӟегез уногес кизё – таяз арын 43 сюрс 900 гектар вылэ. Ӵошатон вылысь: толйись чабей 11 сюрс гектар муосты басьтоз, толйись пульдостурын (рапс) – 1 сюрс 300 гектар, толйись тритекале – 120 гектар. Толйись юосты тужгес трос кизё Сарапул ёросын – туэ 6 сюрс 500 гектар вылэ. Кыкетӥ интыын Можга ёрос – 3 сюрс 600 гектар, куинетӥ интыын Вавож ёрос – 3 сюрс 500 гектар. Тодэ вайытом, Удмуртиын ӝыныезлэсь троссэ юосты но етӥнэз утялтӥзы ни.  Тегъёс: Камбарка Удмуртия гуртвозёс кизён сӥзьыл Глазёрос  